Aust-Agder-arkivet
Store norske leksikon,Kunst og estetikk,Kulturinstitusjoner,Arkivfag
Aust-Agder-arkivet i Arendal var det første fylkesarkivet i landet. Arkivet ble opprettet i 1938 som en del i Arendals Museum (Aust-Agder-Museet), men ble egen institusjon og dermed Norges første fylkesarkiv i 1958.
I 1995 ble Aust-Agder-arkivet organisert som et interkommunalt selskap med depotansvar for kommunene i Aust-Agder fylke og utgjorde i perioden 2003-2015 en del i Aust-Agder kulturhistoriske senter. Fra 2015 inngår arkivet i Aust-Agder museum og arkiv IKS (AAma) og er arkivdepot for kommunene i tidligere Aust-Agder fylke samt den tidligere Aust-Agder fylkeskommune.AAma har både arkiv- og museumsfunksjoner. Arkivavdelingen er lokalisert til KUBEN i Arendal og oppbevarer ca. 10 000 hyllemeter arkiv etter kommunale organer, privatpersoner, bedrifter og organisasjoner. Arkivet har også en unik diplomsamling og en stor fotosamling, samt en boksamling. Boksamlingen består av rundt 50 000 bind, derav 10 000 bind som tilhører Arendals skoles offentlige bibliotek og museum. De eldste bøkene er fra slutten av 1400-tallet. Arkivavdelingen er også arkivfaglig rådgiver for eierkommunene i AAma. Les mer i Store norske leksikon Arendal arkiv museum